**Mesto Vrútky**

**Predkladacia správa**

Určené:

***na zasadnutie Mestskej rady dňa 14.4.2021 a na zasadnutie Mestského zastupiteľstva vo Vrútkach dňa 20.4.2021***

Názov materiálu:

**Správa o  zrealizovaných projektoch a  predkladaných žiadostiach o spolufinancovaní z fondov EÚ za rok 2020 a na rok 2021**

**Dôvodová správa**

***Zoznam realizovaných projektov v roku 2020:***

***Spojila nás Košicko - bohumínska železnica***

**Operačný program: Interreg V-A Slovenská republika - Česká republika 2014 – 2020**

Rozpočet projektu: 43 241 €

Spoluúčasť: **Suma: 9 081 €**

**Stav: Projekt je k 31.3.2021 ukončený, do 30.4.2021 bude predložené vyúčtovanie projektu**

***Rekonštrukcia telocvične Hany Zelinovej***

**Výzva Ministerstva školstva, vedy, výskumu a športu SR**

Rozpočet projektu: 144 890

Spoluúčasť: 20% **Suma: 28 978 €**

**Stav: Projekt je ukončený, 14.1.2021 bolo podané vyúčtovanie, ktoré bolo schválené bez výhrad, bez krátenia poskytnutej dotácie**

Poznámka: Odsúhlasená suma na celkovú modernizáciu bola v sume 340 341 €

***Cyklotrasa Martin – Vrútky***

**Operačný program:Integrovaný regionálny operačný program**

Rozpočet projektu: 66 245 €

Spoluúčasť: 5%,

**Stav: V roku 2020 preplatená 1. Žiadosť o platbu vo výške 34 607,72 €, väčšina stavebných prác bola zrealizovaná v roku 2020, finálne odovzdanie diela je plánované do 05/2021**

***Prístavba a stavebné úpravy hasičskej zbrojnice vo Vrútkach***

**Výzva Prezídia HaZZ, z kapitoly Ministerstva vnútra SR**

Rozpočet projektu: 29 886 €

Spoluúčasť: 5% **Suma: 1 494 €**

**Stav: Projekt je zrealizovaný pred podaním zúčtovania dotácie.**

Poznámka: Odsúhlasená suma na celkovú modernizáciu bola v sume 41 487,46 €

***Solárna príprava teplej vody na futbalovom štadióne vo Vrútkach, Partizánska 42, Vrútky***

**Výzva Slovenského futbalového zväzu**

Rozpočet projektu: 13 353 €

Spoluúčasť: **Suma: 3 353 €**

**Stav: Projekt je ukončený, 8.1.2021 bolo podané vyúčtovanie, ktoré bolo schválené bez výhrad, refundovaná suma zo strany SFZ bola vo výške 10 000€**

***Miestna občianska poriadková služba***

**Operačný program: Ľudské zdroje**

Rozpočet projektu: 50 403 €

Spoluúčasť: 5% (jednotlivé ŽoP boli priebežne refundované)

**Stav: Projekt bol úspešne ukončený**

**Neschválené projekty:**

***Infraštruktúra cestovného ruchu v Meste Vrútky***

**Výzva Úradu podpredsedu vlády Slovenskej republiky pre investície a informatizáciu**

Rozpočet projektu: 25 427 €

Spoluúčasť: 10 % **Suma: 2 543 €**

**Stav: Podaná žiadosť**

**Cieľ projektu:** Zvýšenie dostupnosti cykloturistickej infraštruktúry v regióne Turiec formou vybudovania spevnených plôch parkoviska pri oddychovej zóne. Uvedený špecifický cieľ je v súlade s §3, ods. 2 zákona o podpore regionálneho rozvoja, písm. a) komplexné využívanie vnútorného rozvojového potenciálu územia – prírodných, kultúrnych, materiálnych, finančných, ľudských a inštitucionálnych zdrojov

Ďalším cieľom je skvalitnenie podmienok pre rekreáciu a šport v meste Vrútky formou vybudovania street workout ihriska pri oddychovej zóne.

**Stav:** Výzva bola novou ministerkou MIRRI zrušená

***Projekty, ktoré budú realizované v roku 2021:***

***Obnova Pamätníka delostrelcom 1. čsl. armádneho zboru***

**Výzva Úradu vlády SR**

Rozpočet projektu: 8 956 €

Spoluúčasť: 3 456 €

**Stav: Projekt je schválený, pred podpisom zmluvy o dotáciu**

**Cieľ projektu:** Oprava podstavca pamätníka, vyhotovenie slávnostnej plochy, vyhotovenie informačných tabúľ. Najakútnejším problémom pamätníka, ktorý sa nachádza vedľa št. cesty I/18, pri vstupe do Vrútok od Žiliny je jeho podstavec v havarijnom stave. Jedná sa o betónovú konštrukciu obloženú pôvodným kameňom v značnej miere poopadávaným. Nesprávna technická úprava (neexistujúca izolácia základov proti zemnej vlhkosti) vedie k trvalému poškodzovaniu podstavca aj obkladov. Plocha okolo pamätníka nie je spevnená. Predkladaný projekt má za cieľ prinavrátiť estetickú hodnotu ale aj stavebno – konštrukčnú stabilitu a trvanlivosť podstavca, obnovu informačných tabúľ, po ktorých ostali iba stojany a skultúrnenie slávnostnej plochy realizáciou betónovej dlažby.

***Výstavba chodníkov a rekonštrukcia miestnych komunikácií vo Vrútkach***

**Operačný program: Ľudské zdroje**

Rozpočet projektu: 383 613 €

Spoluúčasť: 5% **Suma: 19 181 €**

**Stav: Podpísaná zmluva o NFP, odoslaná Žiadosť na Sprostredkovateľský orgán o posúdenie podkladov VO pred vyhlásením VO**

**Cieľ projektu:** Projekt rieši rekonštrukciu a výstavbu miestnych komunikácií v meste Vrútky, v lokalite s prítomnosťou príslušníkov marginalizovanej rómskej komunity. Dôjde k rekonštrukcii mestských komunikácií na Mierovej ulici a časti Ul. Sv. Cyrila a Metoda a výstavbe a rekonštrukcii chodníkov pozdĺž rekonštruovaných úsekov, vrátane výstavby chodníka pri časti komunikácie na Chotárnej ulici a výstavby spevnených plôch pre účely parkovania v blízkosti MŠ na Ul. Sv. Cyrila a Metoda. Vstupy na prechody pre chodcov budú bezbariérové. Vybrané komunikácie boli volené v zmysle zabezpečenia kvalitnejšej dostupnosti príslušníkov MRK ako aj ostatných obyvateľov ku službám a nadväzujú na jestvujúcu infraštruktúru v meste Vrútky.

***Za spoločným kultúrnym dedičstvom dvoch železničných miest***

**Operačný program: Interreg V-A Poľsko – Slovensko 2014 - 2020**

Rozpočet projektu za Mesto Vrútky: 48 319 €

Spoluúčasť: 5% **Suma: 2 456 €**

**Stav: Podpísaná zmluva na realizáciu projektu, avšak z dôvodu pandémie COVID-19 realizácia jednotlivých aktivít v roku 2020 nebola možná, trvanie projektu je momentálne predĺžené do 30.6.2021**

# *Vypracovanie nízkouhlíkovej stratégie mesta Vrútky*

**Operačný program: Kvalita životného prostredia**

Rozpočet projektu: 15 500 €

Spoluúčasť: 5% **Suma: 775 €**

**Stav: Podpísaná zmluva o NFP, VO zrealizované, sme vo fáze pred podpisom Zmluvy s úspešným uchádzačom**

**Cieľ projektu:** Projekt je zameraný na vyhotovenie nízkouhlíkovej stratégie mesta Vrútky. Vypracovaná nízkouhlíková stratégia mesta Vrútky bude slúžiť ako východzí strategický  dokument k projektom zameraným na energetickú efektívnosť a realizáciu opatrení podporujúcich boj proti klimatickým zmenám. Súčasťou stratégie bude analýza využívania rôznych zdrojov energie v meste Vrútky a posúdenie a identifikácia možných nástrojov a opatrení na dosiahnutie čo najvyššej energetickej efektívnosti, vrátane tých, ktoré je možné realizovať formou garantovanej energetickej služby (ďalej len „GES“). Súčasťou dokumentu budú aj Smart City riešenia zamerané aj na inú infraštruktúru a služby na území mesta, ako sú iba budovy a ich zásobovanie energiami, pričom tieto riešenia tiež musia byť navrhované v duchu znižovania uhlíkovej stopy.

# *Rozvoj energetických služieb v meste Vrútky*

**Operačný program: Kvalita životného prostredia**

Rozpočet projektu: 25 140 €

Spoluúčasť: 5% **Suma: 1 257 €**

**Stav: Podpísaná zmluva o NFP, VO zrealizované, sme vo fáze pred podpisom Zmluvy s úspešným uchádzačom**

# Cieľ projektu: Predmetom projektu je vypracovanie energetického auditu štyroch samostatne stojacich budov tvoriacich spoločne jeden funkčný celok - areál ZŠ Hany Zelinovej vo Vrútkach. Budovy, postavené v 60. rokoch 20. storočia, majú spoločný zdroj tepla a v minulosti neprešli zásadnými rekonštrukčnými ani modernizačnými úpravami zameranými na zvýšenie ich energetickej efektívnosti. V prípade potvrdenia zmysluplnosti uplatnenia garantovanej energetickej služby, čo bude výsledkom zrealizovaného energetického auditu jednotlivých budov, bude projekt riešiť aj projekt garantovanej energetickej služby a prípravu verejného obstarávania vedúcu k výberu poskytovateľa tejto služby.

***Pokrytie verejných priestranstiev WIFI internetom v meste Vrútky***

**Operačný program: Integrovaná infraštruktúra 2014 -2020**

Rozpočet projektu: 14 690

Spoluúčasť: 5% **Suma: 735 €**

**Stav: Podpísaná zmluva o NFP, zrealizované VO, podpísaná zmluva s úspešným uchádzačom, odoslaná Žiadosť na Sprostredkovateľský orgán o kontrolu VO**

**Predložené žiadosti z fondov EÚ na rok 2021 a ďalej:**

***Nákup komunálneho vozidla pre mesto Vrútky***

**Výzva z Envirofondu**

Rozpočet projektu:: 173 100 €

Spoluúčasť: 5% **Suma:** 8 655 €

**Stav:** Predložená žiadosť, čakáme na rozhodnutie po odbornom posúdení žiadosti

***Nákup traktora s čelným nakladačom, vlečky a kontajnerov na kuchynský odpad***

**Výzva z Envirofondu**

Rozpočet projektu:: 77 640 €

Spoluúčasť: 5% **Suma:** 3 882 €

**Stav:** Predložená žiadosť, čakáme na rozhodnutie po odbornom posúdení žiadosti

***Za vôňou dreva***

**Operačný program: Interreg V-A Slovenská republika - Česká republika 2014 – 2020**

Rozpočet projektu: 34 669 €

Spoluúčasť: **Suma: 1 733 €**

**Stav:** Predložená žiadosť, čakáme na rozhodnutie po odbornom posúdení žiadosti

**Cieľ projektu:** Projekt je zameraný na podporu zvýšenia atraktívnosti kultúrneho a prírodného dedičstva pre obyvateľov a návštevníkov cezhraničného regiónu, čo hodlajú žiadateľ Mesto Vrútky a hlavný cezhraničný partner Comenius Fulnek dosiahnuť spoluprácou pri propagácii spoločného prírodného dedičstva a jeho tradičného využívania ľuďmi tohto prihraničného územia. Projekt stojí na dvoch pilieroch - propagácii lesného bohatstva a významu lesov pre človeka v tomto území a na propagácii pestovateľských tradícií v tomto prihraničnom regióne so zameraním na ovocinárstvo. Hlavným výstupom budú spoločné cezhraničné vzdelávacie a propagačné aktivity zamerané na uvedené dva piliere projektu.

***Náučný chodník Karvaša a Blahovca***

**Operačný program: Interreg V-A Slovenská republika - Česká republika 2014 – 2020**

Rozpočet projektu: 4 000 €

Spoluúčasť: **Suma: 1 000 €**

**Stav:** Predložená žiadosť, čakáme na rozhodnutie po odbornom posúdení žiadosti

**Cieľ projektu:** Nanovo vybudovať náučný chodník vedúci k Pamätníku Karvaša a Blahovca (dvoch partizánov, ktorí padli v SNP), vedenému v registri NKP a nachádzajúcemu sa v rekreačnej oblasti Piatrová, v katastri Vrútok na úpätí Malej Fatry. Náučný chodník už v minulosti existoval, vytvorila ho Správa NP Veľká Fatra v čase, keď sídlila vo Vrútkach, viedol od cesty I/18, ulicou Karvaša a Blahovca a rekreačnou oblasťou Piatrová až k pamätníku. Obsahovo boli tabule zamerané najmä na prírodné dedičstvo územia. Tabule ale nik neudržiaval a zub času sa postaral o ich postupnú devastáciu. Zvyšky niektorých z nich ešte lemujú trasu chodníka, dnes ho však skôr špatia ako obohacujú o informácie. Mesto Vrútky hodlá v línii pôvodného náučného chodníka vybudovať spevnený chodník zo zámkovej dlažby (náklady naň nezahŕňame do nákladov predkladaného projektu, chodník sa rieši z úveru), nové informačné tabule doplnené o drobný mobiliár (lavičky, koše).

***Regenerácia vnútrobloku v meste Vrútky – pripravovaný projekt***

**Operačný program: Integrovaný regionálny operačný program**

Rozpočet projektu: 1 200 000 €

Spoluúčasť: **Suma: 60 000** **€**

**Stav:** MIRRI vyhlásilo 26.3.2021 výzvu zameranú na prijímanie opatrení na zlepšenie mestského prostredia, revitalizácie miest, oživenia a dekontaminácie opustených priemyselných lokalít (vrátane oblastí, ktoré prechádzajú zmenou), zníženia znečistenia ovzdušia a podpory opatrení na zníženie hluku. Prebieha príprava aktualizácie projektovej dokumentácie na druhú etapu revitalizácie pešej zóny vrátane rozpočtu v zmysle požiadaviek výzvy, následne sa zrealizuje stavebné konanie.

|  |
| --- |
| **Cieľ projektu:** revitalizácia pešej zóny- II. časť v úseku od bývalej knižnice po Ul. Kalinčiakovu. Súčasťou riešenia budú nové spevnené plochy, obnova a výsadba verejnej zelene, inštalácia nového mestského mobiliáru, verejné osvetlenie, fontána ako ochladzovací prvok vo verejnom prostredí vrátane osobitného zberného systému na dažďovú vodu a detské ihrisko. |

**Návrh na uznesenie:**

**Mestská rada vo Vrútkach odporúča Mestskému zastupiteľstvu vo Vrútkach**

**zobrať na vedomie:**

Správu o zrealizovaných projektoch a predkladaných žiadostiach o spolufinancovaní z fondov EÚ za rok 2020 a na rok 2021

**Mestské zastupiteľstvo vo Vrútkach**

**berie na vedomie:**

Správu o zrealizovaných projektoch a predkladaných žiadostiach o spolufinancovaní z fondov EÚ za rok 2020 a na rok 2021

Vo Vrútkach, dňa 09.04.2021

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Branislav Zacharides, primátor mesta

.................................................. ..................................................

podpis spracovateľa podpis predkladateľa